CELEX: 31992R0825
Language: el
Date: 1992-04-01 00:00:00
Title: Κανονισμός (ΕΟΚ) αριθ. 825/92 της Επιτροπής της 1ης Απριλίου 1992 περί μεταφοράς της ημερομηνίας του βοείου κρέατος που τέθηκε προς πώληση από τους οργανισμούς παρέμβασης δυνάμει του κανονισμού (ΕΟΚ) αριθ. 2848/89

Avis juridique important

|

31992R0825

Κανονισμός (ΕΟΚ) αριθ. 825/92 της Επιτροπής της 1ης Απριλίου 1992 περί μεταφοράς της ημερομηνίας του βοείου κρέατος που τέθηκε προς πώληση από τους οργανισμούς παρέμβασης δυνάμει του κανονισμού (ΕΟΚ) αριθ. 2848/89  

Επίσημη Εφημερίδα αριθ. L 087 της 02/04/1992 σ. 0013 - 0013

ΚΑΝΟΝΙΣΜΟΣ (ΕΟΚ) αριθ. 825/92 ΤΗΣ ΕΠΙΤΡΟΠΗΣ  της 1ης Απριλίου 1992  περί μεταφοράς της ημερομηνίας του βοείου κρέατος που τέθηκε προς πώληση από τους οργανισμούς παρέμβασης δυνάμει του κανονισμού (ΕΟΚ) αριθ. 2848/89Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργάνωσης αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1628/91 (2),  Εκτιμώντας:  ότι ο κανονισμός (ΕΟΚ) αριθ. 2848/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3145/91 (4), καθορίζει ορισμένες τιμές πώλησης βοείου κρέατος το οποίο κατέχουν οι οργανισμοί παρέμβασης πριν από την 1η Οκτωβρίου 1991-  ότι η κατάσταση των αποθεμάτων αυτών είναι τέτοια ώστε θεωρείται σκόπιμο να αντικατασταθεί η ημερομηνία αυτή από την ημερομηνία της 1ης Ιανουαρίου 1992-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία "1η Οκτωβρίου 1991", που αναφέρεται στο άρθρο 4 του κανονισμού (ΕΟΚ) αριθ. 2848/89, αντικαθίσταται από την ημερομηνία "1η Ιανουαρίου 1992".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Απριλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 24. (2) ΕΕ αριθ. L 150 της 15. 6. 1991, σ. 16. (3) ΕΕ αριθ. L 274 της 23. 9. 1989, σ. 9. (4) ΕΕ αριθ. L 299 της 30. 10. 1991, σ. 12.